armvectores/hy_wikipedia_2023 huggingface dataset:
Ֆելիքս Կոստանդյան

Ֆելիքս Հայկի Կոստանդյան (1929, Օձուն, Հայաստան - 2011, Օձուն, Լոռու մարզ, Հայաստան), ինժեներ-մեխանիկ, ՀԽՍՀ վաստակավոր շինարար (1972)։


== Կենսագրություն ==
Ֆելիքս Կոստանդյանը ծնվել է 1929 թվականին Լոռու մարզի Օձուն գյուղում։ 1953 թվականին ավարտել է Երևանի գյուղատնտեսական ինստիտուտի մեխանիզացիայի ֆակուլտետը։


=== Անձնական կյանք ===
Կոստանդյանի կինը բժշկուհի, ՀԽՍՀ վաստակավոր բժիշկ (1970) Պայծառ Դիլբարյանն էր (1932, Սպիտակ - 2009, Օձուն), որը հատկապես ակտիվ գործունեություն է ծավալել երկրաշարժից տուժած տարածքներում։ Պարգևատրվել է Պատվո նշան շքանշանով (1966)։


== Աշխատանքային գործունեություն ==
Ֆելիքս Կոստանդյանն աշխատել է Կրասնոդարի երկրամասում, այնուհետև Ալավերդու քիմիական, ապա պղնձաքիմիական կոմբինատում։ Աշխատանքային գործունեությունը շարունակել է Ախթալշին տրեստում՝ որպես գլխավոր մեխանիկ, շինմեքենայացման գլխավոր վարչության պետ։ Երկար տարիներ եղել է շինմոնտաժային տրեստի կառավարիչ՝ ակտիվ մասնակցություն ունենալով Ալավերդու պղնձաքիմիական կոմբինատի շինարարական և արտադրատեխնիկական վերակառուցման աշխատանքներում։ Տրեստում նրա կառավարիչ աշխատելու ժամանակահատվածում վերակառուցվել է ոչ միայն պղնձաքիմիական կոմբինատը, այլև բուռն վերելք է ապրել նաև Ալավերդի քաղաքը։ Այստեղ ձևավորվել է Սանահինի նոր թաղամասը, կառուցվել են Ալավերդի-Սանահին ճոպանուղին, ավտոճանապարհը, դպրոցի, մանկապարտեզի, տեխնիկումի շենքերը, մշակույթի պալատը, հյուրանոցը։ Այդ տարիներին շինմոնտաժային տրեստի գործունեության շրջանակը ընդգրկել է նաև Ալավերդի քաղաքի վարչական տարածքի մեջ մտնող Սանահին, Ակներ, Թումանյան, Այրում, Ախթալա բնակավայրերը, նաև Ստեփանավանի, Թումանյանի, Կալինինոյիյի, Նոյեմբերյանի շրջանները։
1981 թվականից Կոստանդյանը ղեկավարել է «Հանրապետական շինարարական կենտրոն» վերապատրաստման դպրոցը։ Նա նաև կազմակերպել է հանրօգուտ միջոցառումներ և նախաձեռնություններ, եղել է հասարակական ակտիվ աշխատող։
Կոստանդյանը մեծ աշխատանք է կատարել Երևանաբնակ հայրենակիցների համախմբման, հայրենի բնաշխարհի հետ կապի ամրապնդման ուղղությամբ։ Երկար տարիներ գլխավորել է Երևանաբնակ օձունեցիների «Օձուն» և լոռեցիների «Թումանյան» հայրենակցական միությունը։


== Պարգևներ ==
1971 թվականին Կոստանդյանը պարգևատրվել է Աշխատանքային կարմիր դրոշի շքանշանով։


== Ծանոթագրություններ ==
The Buggles

The Buggles, բրիտանական խումբ, դուետ։ Խմբի անդամներն են Թրևոր Հորնը և Ջեֆ Դաունսը։
Խումբը ճանաչում է ձեռք բերել 1979 թվականին դեբյուտային The Age of Plastic ալբոմի «Video Killed the Radio Star» երգով։ Սինգլը առաջին հորիզոնականն է զբաղեցրել շուրջ 16 երկրների հիթ-շքերթներում, ինրչպես նաև ալբոմի երեք երգեր հիթեր են դարձել Մեծ Բրիտանիայում։
Բացի այդ «Video Killed the Radio Star» երգի տեսահոլովակը հայտնի է նրանով, որ առաջին տեսահոլովակն է, որը ցուցադրվել է MTV երաժշտական հեռուստաալիքով (տեսահոլովակը թողարկվել է 1981 թվականի օգոստոսի 1-ին)։
Դուետի առաջին ալբոմը բարձր է գնահատվել հայտնի երաժիշտների կողմից, իսկ 1980 թվականին խմբի անդամներին հրավիրել են միանալ Yes խմբին։ Այդ խմբի հետ 1980 թվականին ձայնագրվել է Drama ալբոմը և դրա շնորհիվ խումբը շրջագայություն է կատարել։ Սակայն շուտով Yes խումբը լուծարվում է և դուետը սկսում է աշխատել իր նոր ալբոմի վրա, որը թողարկվում է նոյեմբերին։
The Buggles-ը ոչ միայն իր սեփական երգերն է ձայնագրել, այլև պրոդյուերի դերում է հանդես եկել այլ արտիստների երգերում, ինչպիսիք են՝ «Back of My Hand», «Monkey Chop» և «Film Star» երգերը։


== Խմբի կազմ ==
Թրևոր Հորն – վոկալ, բաս կիթառ, կիթառ
Ջեֆ Դաունս – ստեղնաշարային գործիքներ, սինթեզ, էլեկտրո դաշնամուր, դաշնամուր, հարվածային գործիքներ, պերկուսիա, բեք վոկալՍեսիոնային երաժիշտներԲրյուս Վուլի – կիթառ


=== Ստուդիական ալբոմներ ===
The Age of Plastic (1980)
Adventures in Modern Recording (1981)


== Ծանոթագրություններ ==


== Գրականություն ==
Warner Timothy (2003)։ Pop music: technology and creativity։ Ashgate Publishing։ ISBN 0-7546-3132-X 
Welch Chris (2003)։ Close to the Edge: The Story of Yes (3rd ed.)։ Omnibus Press։ ISBN 978-0-7119-9509-3 
Gregory, Andy (2002). International Who's Who in Popular Music 2002. Routledge, ISBN 1-85743-161-8, ISBN 978-1-85743-161-2.


== Արտաքին հղումներ ==
The Buggles «Video Killed The Radio Star» ՅուԹյուբում
The Buggles The Art Of Noise Online սկավառակագրությունը
Մուսիրմի

Մուսիրմի (ռուս.՝ Мусирмы, չուվաշերեն՝ Мăн çырма), գյուղ Ռուսաստանի Չուվաշիա հանրապետության Ումարսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տորվիլիե

Տորվիլիե (ֆր.՝ Torvilliers), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 852 մարդ, բնակչության խտությունը` 70.36 մարդ/կմ²։ Բնակավայրը զբաղեցնում է 12.11 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հարավ-արևելք, Շալոն ան Շամպայն քաղաքից` 85 կմ հարավ, Տրուա քաղաքից` 8 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 543 աշխատունակ (15-64 տարեկան)  բնակիչ, որոնցից ակտիվ էին 393-ը, իսկ ոչ ակտիվները` 150։ Ակտիվության ցուցանիշը կազմում է 72,4 %։ 393 աշխատունակ մարդկանցից աշխատել է 378 անձ (198 տղամարդ և 180 կին)։ Գործազուրկ են եղել 15 անձ (7 տղամարդ և 8 կին)։ 150 անաշխատունակներից 53-ը եղել են աշակերտներ կամ ուսանողներ, 73-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սքայ Լի

Սքայ Լի (անգլ.՝ Sky Lee, հայտնի է որպես՝ Շարոն Լի, սեպտեմբերի 15, 1952(1952-09-15), Պորտ Էլբերնի, Alberni-Clayoquot Regional District, Բրիտանական Կոլումբիա, Կանադա), կանադացի նկարիչ, վիպասան։ Հրատարակել է և՛ ֆեմինիստական գրականություն, և արկածային։ Լեսբուհի է։


== Կենսագրություն ==
Լին ծնվել է Բրիտանական Կոլումբիայի Պորտ Էլբերնի քաղաքում։ Մայրը՝ Վոնգ Մով Օին, տնային տնտեսուհի էր, հայրը՝ Լի Գվե Չանգը, աշխատում էր ջրաղացում։ 1967 թվականին համալսարանում սովորելու համար Սքայ Լին տեղափոխվում է Վանկուվեր, Բրիտանական Կոլումբիայի համալսարանից ստանում գեղարվեստի բակալավրի աստիճան, Դուգաս քոլեջից՝ բուժքրոջ դիպլոմ։ Լին դարձել է Ասիացի-կանադացի գրողների աշխատանքային խմբի անդամ։ Ապրում է Բրիտանական Կոլումբիայի Սոլթսփրինգ կղզում։
Լին առաջին անգամ հրատարակվել է որպես 1983 թվականին լույս տեսած Պոլ Յիի «Teach Me to Fly, Skyfighter!'» մանկական գրքի նկարազարդող։ Գիրքը չորս պատմվածքների ժողովածու է, որը ուսումնասիրում է, թե ինչպես են մեծանում չինացի-կանադակցիները մի համայնքում, որը կապեր ունի և՛ ասիական-կանադական, և՛ անգլո-կանադական մշակույթների հետ։ Խմբագիր Ռոբերտ Վ. Բրունսմանը պնդում է, որ գիրքը «համեստ է պատկերազարդված»։
1990 թվականին հրատարակված Լիի առաջին գիրքը՝ «Անհետացող լուսնի սրճարանը», ուսումնասիրում է Վոնգ ընտանիքի չորս սերունդներին, երբ նրանք օգտագործում են նշված սրճարանը։ Գիրքն առաջադրվել է Էթել Վիլսոնի գեղարվեստական մրցանակի և Գլխավոր նահանգապետի մրցանակի համար, սակայն արժանացել է Վանկուվեր քաղաքի գրքի մրցանակին, չնայած որոշ քննադատներ գրում էին, որ գործը գերազանց էր։ Օրինակ, քննադատ Գարի Դրապերը գրել է.

Քննադատ Ջոն Զ. Մինգ Չենը Լիի գրական ստեղծագործությունները լիովին ուսումնասիրել է դաոիստական տեսանկյունից՝ «Դաոիզմի ազդեցությունը ասիական-կանադական գրողների վրա» (Մելեն, 2008)։
Նույն տարում Լին իր ներդրումն ունեցավ կոլեկտիվ արձակում՝ «Telling It: Women and Language Across Culture»: Գրական երկը վերագրվում է «Telling It Book Collective», որին անդամակցում է Լին։ Գիրքն ուսումնասիրում է ռասիզմի և հոմոֆոբիայի խնդիրները, որոնց առնչվել են տեղաբնակ, լեսբուհի և ասիացի-կանադացի կանայք։
1994 թվականին Լին հրապարակեց « Bellydancer: Stories» գիրքը, որը 15 կարճ պատմվածքների ժողովածու է, որոնք ուսումնասիրում են մի շարք ֆեմինիստական թեմաներ՝ հիմնականում կենտրոնանալով «պորտապար պարողի» վրա՝ այն դիտարկելով որպես գոյատևման նախատիպ։
Լիի կարճ պատմությունները հայտնվել են նաև Վանկուվերի կարճ պատմվածքներում, ինչպես նաև այնպիսի պարբերականներում ինչպիսիք են West Coast Line, The Asianadian, Kinethis և Makara:


== Մատենագիտություն ==
Teach Me to Fly, Skyfighter!: And Other Stories (as illustrator, text by Paul Yee), 1983
Disappearing Moon Cafe 1990
Telling It: Women and Language Across Cultures, 1990 (with Betsy Warland, Lee Maracle and Daphne Marlatt) Press Gang Publishers
Bellydancer: Stories, 1994


== Ծանոթագրություններ ==
Մինար

Մինար, գյուղ Արևմտյան Հայաստանում, Բիթլիսի վիլայեթի Շիրվանի գավառակում։


== Պատմություն ==
Բնակչությանը կոտորել են 1895 թվականի ջարդերի ժամանակ։ Կենդանի մնացածներին բռնի մուսուլմանացրել են։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Երիցասար (Արարատի մարզ)

Անվան այլ կիրառումների համար տե՛ս՝ Երիցասար (այլ կիրառումներ)Երիցասար, լեռ Հայաստանի Արարատի մարզում, Ուրծի լեռնահամակարգում, Ուրցալանջ գյուղից 1 կմ հյուսիս-արևմուտք։ Բարձրությունը 2083 մ է։


== Ծանոթագրություններ ==
Սանտա Պաոլինա

Սանտա Պաոլինա (իտալերեն՝ Santa Paolina), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 1413 մարդ, բնակչության խտությունը կազմում է 179 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 83030, հեռախոսային կոդ՝ 0825 ։


== Ժողովրդագրություն ==
Բնակչության թվաքանակի փոփոխությունները


== Կոմունային վարչակազմ ==
Հեռախոսահամար։ 0825 964076
Պաշտոնական կայք։ http://www.comunesantapaolina.it/index.asp Archived 2008-06-21 at the Wayback Machine.


== Արտաքին հղումներ ==
http://www.comunesantapaolina.it/index.asp Archived 2008-06-21 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սերգեյ Ալեքսանով

Շանհայի ավտոցուցասրահ (չինարեն՝ 上海国际汽车展-Շանհայի միջազգային ավտոցուցասրահ, պաշտ. (անգլ.՝ Shanghai International Automobile Industry Exhibition) ավտոմոբիլների և ավտոմոբիլային տեխնոլոգիաների միջազգային ցուցահանդես, որն անց է կացվում ամեն կենտ տարում, ապրիլի վերջին շաբաթվա ընթացքում` Չինաստանի Շանհայ քաղաքում։ Միջոցառմանը հաջորդում է Պեկինի միջազգային ավտոցուցասրահը, որն անց է կացվում զույգ տարիներին։ Շանհայի ավտոցուցասրահը համարվում է ամբողջ Ասիական շրջանի ամենախոշոր ավտոցուցասրահը։ 


== Պատմություն ==
Շանհայի ավտոցուցասրահը պատմության մեջ առաջին անգամ թողարկվել է 1985 թվականին։ Ցուցահանդեսի տարածքը կազմել է 15000 քառակուսի մետր։ 
Արագ աճող թվաքանակով օտարերկրյա բրենդների հետ կապված չինական շուկայում Շանհայի ավտոցուցասրահը Դետրոյթսկու միջազգային ավտոցուցասրահի, Ֆրանկֆուրտի միջազգային ավտոցուցասրահի, Փարիզի միջազգային ավտոցուցասրահի և Տոկիայի ավտոցուցասրահի կողքին դարձել է միջազգային առաջատար ավտոցուցասրահներից մեկը։ 2001 թվականին միջոցառումը տեղի է ունեցել Շանհայի միջազգային նոր ցուցահանդեսային կենտրոնում (անգլ.՝ Shanghai New International Exhibition Center, SNIEC): 
2004 թվականի հունիսին Շանհայի ավտոցուցասրահը դարձել է չինական առաջին ավտոցուցասրահը, որը միացել է Ցուցահանդեսային ինդուստրիայի համաշխարհային ասոցացիային։   
2015 թվականից շոուն զետեղվել է Shanghai National Exhibition & Convention Center ցուցահանդեսային կոմպլեքսում, գտնվելով Շանհայի միջազգային օդանավակայանի` Հունցյաոյի կողքին։ 
Շանհայի ավտոցուցասրահի անցկացման առաջին վայրկյանից շոուն ստացավ միջազգային կարգավիճակ, ամբողջ աշխարհում և Ասիայում դարձավ խոշոր ցուցահանդեսներից մեկը։ Յուրաքանչյուր տարի Պեկինի և Շանհայի ավտոցուցահանդեսների ժամանակ դեբյուտվել են համաշխարհային ավտոարդյունաբերության նորույթները։
Խրյաշչևսկի

Խրյաշչևսկի (ռուս.՝ Хрящевский), գյուղ (խուտոր) Ռուսաստանի Դաշնության Ռոստովի մարզի Կոնստանտինովսկի շրջանում։ Մտնում է Կոնստանտինովսկի գյուղական համայնքի կազմի մեջ։
Նատրիումի դեկակարբոնիլդիքրոմատ

Նատրիումի դեկակարբոնիլդիքրոմատ, Na2[Cr2(CO)10] քիմիական բանաձևով նատրիումի և քրոմի կարբոնիլային կոմպլեքս։ Առաջացնում է դեղին բյուրեղներ, լավ է լուծվում ջրում, ինքնաբռնկվում է օդում։


== Ստացում ==
Տետրահիդրոֆուրանում նատրիումի սուսպենզիայի փոխազդեցությունը 2,2'-դիպիրիդիլի ներկայությամբ քրոմի հեքսակարբոնիլի հետ
  
    
      
        
          
            2
            N
            a
            +
            2
            C
            r
            (
            C
            O
            
              )
              
                6
              
            
             
            
              
                →
                
              
            
             
            N
            
              a
              
                2
              
            
            [
            C
            
              r
              
                2
              
            
            (
            C
            O
            
              )
              
                10
              
            
            ]
            +
            2
            C
            O
            ↑
          
        
      
    
    {\displaystyle {\mathsf {2Na+2Cr(CO)_{6}\ {\xrightarrow {}}\ Na_{2}[Cr_{2}(CO)_{10}]+2CO\uparrow }}}
  


== Ֆիզիկական հատկություններ ==
Նատրիումի դեկակարբոնիլդիքրոմատը առաջացնում է դեղին բյուրեղներ, անկայուն է օդում (դյուրավառություն)։ Լուծվում է ջրում, տետրահիդրոֆուրանում, պիրիդինում, ացետոնում, ացետոնիտրիլում, չի լուծվում դիօքսանում, դիէթիլ եթերում։


== Գրականություն ==
Руководство по неорганическому синтезу, Брауэр Г., 1986
Գուգութ

Գուգութ, լեռ Հայաստանում, Լոռու մարզի Շնող գյուղից 7 կմ հարավ։ Լանջերն անտառածածկ են։ Լեռան հարավարևելյան լանջին գտնվում է XII-XIII դդ. «Բովերի խեչ» գյուղատեղի, եկեղեցի, գերեզմանոց և խաչքարեր, ունեցող պատմական և մշակույթի անշարժ հուշարձանի կարգավիճակ։ Գերեզմանոցը գտնվում է լեռան ստորոտին։ Գյուղը եղել է մետաղաձուլման կենտրոն։ Դամբարանադաշտ «Բրագձոր» գտնվում է Շնողից հարավ-արևմուտք, լեռան արևելյան ստորոտին, կատարվում են պեղումներ


== Ծանոթագրություններ ==
Objective-J

Objective-J, ծրագրավորման լեզու, մշակվել է որպես Cappuccino-ի մաս և նախատեսված է վեբ-հավելվածների համար։ Նրա շարահյուսությունը գրեթե նույնն է, ինչ Objective-C-ինը։ Objective-J-ն վերաբերվում է ինչպես JavaScript-ին, այնպես էլ Objective-C ծրագրավորման լեզվին. նրա խիստ, բայց կոմպակտ գերակայությունն է։ Objective-J-ն JavaScript-ում ավելացնում է ավանդական ժառանգություն և դինամիկ պլանավորում Smalltalk/Objective-C ոճում։ 
Մաքուր Javascript-ում, որպես նախատիպի լեզու, արդեն առկա է օբյեկտի կողմնորոշման և ժառանգության մասին պատկերացում, սակայն Objective-J-ն JavaScript-ին ավելացնում է դասակարգային ծրագրավորման օգտագործման հնարավորությունը։
Objective-J-ում գրված ծրագրերը պահանջում են նախապատրաստում, նախքան JavaScript-ի վիրտուալ մեքենայի օգնությամբ վեբ բրաուզերում իրագործելը։ Այս փուլը կարող է կատարվել վեբ բրաուզերում իրագործման ընթացքում, օգտագործելով կոմպիլյատոր(բանաքաղ), որը ծրագրերը թարգմանում է Objective-J-ում` մաքուր JavaScript-ի ծածկագրով։ Objective-J բանաքաղը գրված է JavaScript-ում, այդ իսկ պատճառով Objective-J-ի ծրագրերի տեղակայումը բրաուզերի համար չի պահանջում որևէ հատուկ հավելում։


== Կիրառումը ==
Objective-J-ի առաջին լիիրավ կիրառումը կապված է Cappuccino-ի շրջանակի հիման վրա ստեղծված 280Slides վեբ-հավելվածի հետ։
Թեև Objective-J-ն կարող է օգտագործվել Cappuccino-ից անկախ, սակայն այն առաջին հերթին նախատեսված է համացանցի կատարելագործմանն աջակցելու համար և ստեղծվել է Cappuccino-ի հիման վրա ։


== Շարահյուսություն ==
Objective-J-ն JavaScript-ի գերշահույթն է, ինչը նշանակում է, որ ցանկացած JavaScript-ի վավերական համարվում է նաև Օբյեկտիվ-J-ի վավերական կոդ։ Հետևյալ օրինակում նկարագրվում է Objective-J դասը՝ Address անվամբ։ Այս դասը տարածվում է CPObject-ի արմատային դասի վրա, որը կատարում է NSObject-ի դերը Objective-C-ում։ Այս կոդը համարվում է նաև Objective-С դասի նկարագրման օրինակ։

Ինչպես Objective-C-ի դեպքում, այնպես էլ այստեղ մեթոդի սահմանումները և օրինակները սկսվում են համապատասխանաբար '+' և '-' նշաններով։


== Հիշողության կառավարում ==
Ի տարբերություն Objective-C-ի, Objective-J-ի օբյեկտները ազատ արձակելու կարիք չկա, քանի որ դրանք ավտոմատ կերպով ազատվում են JavaScript-ից։


== Տես նաև ==
Cappuccino
SproutCore
Cocoa
Ծրագրավորման լեզուների ցանկ


== Արտաքին հղումներ ==

«Objective-J-ի ուսուցումը»։ Cappuccino Web Framework։ Արխիվացված է օրիգինալից 2012-03-27-ին
Առե (գյուղական ավան, Առե շրջան)

Անվան այլ կիրառումների համար տե՛ս՝ ԱռեԱռե (էստ․՝ Are), գյուղական ավան Էստոնիայի Պյարնումաա նահանգի Առե շրջանում։
2011 թվականի տվյալներով գյուղական ավանում բնակվում էր 406 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Մակարովկա (գյուղ, Վելիկոնովոսյոլկովսկի շրջան)

Անվան այլ կիրառումների համար տե՛ս՝ ՄակարովկաՄակարովկա (ուկրաիներեն՝ Макарівка), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Մակարովկա գյուղում բնակվում էր 258 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավետիք Իսահակյանի հուշարձան (Երևան)

Անվան այլ կիրառումների համար տե՛ս՝ Ավետիք Իսահակյանի հուշարձան (այլ կիրառումներ)Ավետիք Իսահակյանի հուշարձան, գտնվում է Երևանի կենտրոնում՝ Օղակաձև զբոսայգու՝ Մոսկովյան, Իսահակյան և Աբովյան փողոցներին հարող հատվածում, մետրոպոլիտենի «Երիտասարդական» կայարանից քիչ հեռու, տեղադրվել է 1965-ին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Ճարտարապետ՝ Լիպարիտ Սադոյան
Քանդակագործ՝ ՀՀ ժողովրդական նկարիչ Սարգիս Բաղդասարյան


== Տվյալներ ==
Հուշարձանը կառուցված է բրոնզից և գրանիտից, բարձրությունը 4,5 մետր է։


== Տես նաև ==
Ավետիք Իսահակյանի հուշարձան (Գյումրի)
Ավետիք Իսահակյանի կիսանդրի (Գյումրի)


== Պատկերասրահ ==

		
		


== Ծանոթագրություններ ==


== Արտաքին հղումներ ==
Հուշարձանների տեղեկատվական շտեմարան Archived 2014-11-19 at Archive.is
Համլետավան

Համլետավան, գյուղ Սյունիքի մարզի Կապան համայնքում։ Համլետավանը գտնվում է Շղարշիկից արևմուտք, Ներքին Գիրաթաղից արևելքԱնվանակոչվել է Համլետավան՝ ի պատիվ հայ զինվոր Համլետ Քոչարյանի։


== Տեսնել նաև ==
Սյունիքի մարզ
Կապան համայնք
Ներքին Գիրաթաղ


== Ծանոթագրություններ ==
Արագվա (այլ կիրառումներ)

Արագվա անվանումը կարող է վերաբերել.

Արագվա կամ Արագվի, գետ Վրաստանում։
Արագվա, գյուղ Վրաստանի Ախալքալաքի մունիցիպալիտետում։
Համո Հովհաննիսյան

Հովհաննիսյան Համո Գրիգորի (դեկտեմբերի 8, 1904(1904-12-08), Վան, Վանի վիլայեթ, Օսմանյան կայսրություն - 1937), հայ խորհրդային կուսակցական աշխատող, լրագրող, ԽՄԿԿ անդամ (1924)։
1928 թվականին ավարտել է Մոսկվայի ժուռնալիստիկայի կոմունիստական ինստիտուտի վերապատրաստման դասընթացները, 1932-1935 թվականներին սովորել է Մոսկվայի կարմիր պրոֆեսուրայի պատմափիլիսոփայական բաժանմունքում։ 1921-1924 թվականներին Խորհրդային Հայաստանի տարբեր շրջաններում եղել է կոմերիտմիության շրջկոմի քարտուղար, 1924-1928 թվականներին՝ «Ավանգարդ», 1928-1932 և 1935-1937 թվականներին՝ «Խորհրդային Հայաստան» թերթերի խմբագիր։ Ընտրվել է ՀԿԿ ԿԿ և ՀԽՍՀ Կենտգործկոմի անդամ։ Հեղինակ է խորհրդային քարոզչության դիրքերից շարադրված տնտեսագիտական, մշակութային ուսումնասիրությունների («Կապիտալիզմի անհավասարաչափ զարգացման հարցի շուրջը», 1935), «Հին ինտելիգենցիայի հարցի շուրջը» (1931 թվականին))։
Ֆրենկ Բաթլեր (սցենարիստ)

Ֆրենկ Բաթլեր (դեկտեմբերի 28, 1890(1890-12-28)[…], Օքսֆորդ, Անգլիա, Մեծ Բրիտանիայի և Իռլանդիայի միացյալ թագավորություն - հունիսի 10, 1967(1967-06-10)[…], Լոնգ Այլենդ, Նյու Յորք, ԱՄՆ), Անգլիայի Օքսֆորդ քաղաքում ծնված ամերիկյան կինոյի և թատրոնի դերասան, հետագայում՝ մրցանակակիր սցենարիստ։


== Կարիերա ==


=== Թատրոն ===
Թատերական կարիերայում ունեցել է երկու դերակատարում (1920- 1930-ականներ) Նյու Յորքի Բրոդվեյ թատրոնում բեմադրված ներկայացումներում։


=== Կինո ===
Բաթլերի կինոկարիերան սկսվել է 1920-ական թվականների սկզբին համր կինոյում։ Նկարահանվել է մոտավորապես հիսուն կինոնկարներում և գրել ավելի քան վաթսուն սցենար։ Դրանց թվում էր 1937 թվականին նկարահանված «Շամպայնի վալսը» ֆիլմը։


=== Մրցանակներ ===
Ֆրենկ Քեյվեթի հետ արժանացել է Օսկարի «Լավագույն ադապտացված սցենարի համար» անվանակարգում «Գնա քո ճանապարհով» (1944) ֆիլմի համար։ Նույն տարում առաջադրվել է երկու մրցանակի «Օսկար լավագույն օրիգինալ սցենարի համար» անվանակարգում 1942 թվականին նկարահանված «Ճանապարհ դեպի Մարոկկո» և «Wake Island» կինոնկարների համար։


== Ֆիլմադարան ==


== Ծանոթագրություններ ==


== Արտաքին հղումներ ==
Frank Butler Internet Movie Database կայքում
Շովի

Շովի (վրաց.՝ შოვი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Գտնվում է ծովի մակարդակից 1520 մետր բարձրության վրա։ Շրջկենտրոն Օնից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Յակովլևսկի գյուղական խորհուրդ (Լոզովսկի շրջան)

Անվան այլ կիրառումների համար տե՛ս՝ Յակովլևսկի գյուղական խորհուրդ (այլ կիրառումներ)Յակովլևսկի գյուղական խորհուրդ  (ուկրաիներեն՝ Яковлівська сільська рада), Ուկրաինայի Խարկովի մարզի Լոզովսկի շրջանում։
2001 թվականի տվյալներով Յակովլևսկի գյուղական խորհրդում բնակվում էր 1478 մարդ։ Տարածքը՝ 74.33 կմ²։ Բնակչության խտությունը կազմում էր 19.88 մարդ/կմ²։ Խորհրդում կա 6 բնակավայր։
Հիմնվել է 1991 թվականին։


== Ծանոթագրություններ ==


== Արտաքին հղումներ ==
Ուկրաինայի պետական ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
(5902) Տալիմա

(5902) Տալիմա (անգլ.՝ Talima), աստերոիդ աստերոիդների հիմնական գոտում։ Հայտնաբերվել է 1987 թվականի օգոստոսի 27-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,994488 ա. մ., առավելագույնը մոտենում է 2,6505 ա. մ. հեռավորության վրա և հեռանում 3,3385 ա. մ.։ Արեգակի շուրջ մեկ ամբողջական պտույտ է կատարում 1892,7 երկրային օրվա ընթացքում, իր ուղեծրով շարժվելով միջինում 0,190204 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5902) Տալիմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խաղողագործության, գինեգործության և պտղաբուծության հայկական գիտահետազոտական ինստիտուտ

Խաղողագործության, գինեգործության և պտղաբուծության հայկական գիտահետազոտական ինստիտուտ, խորհրդային շրջանի գիտահետազոտական ինստիտուտ (ԳՀԻ) Հայաստանում։ Գտնվել է Մերձավանում (Էջմիածնի շրջան, այժմ՝ Արմավիրի մարզ)։ Հիմնադրվել է 1956 թվականին։ Ըստ Հայկական սովետական հանրագիտարանի, 1979 թվականի դրությամբ ունեցել է 14 բաժին՝ խաղողի ագրոտեխնիկայի, խաղողի սելեկցիայի և խաղողագրության, պտղատու մշակաբույսերի ագրոտեխնիկայի, պտղատու մշակաբույսերի սելեկցիայի և սորտուսումնասիրման, լեռնային պտղաբուծության, ագրոքիմիայի և հողագիտության, բույսերի պաշտպանության, բույսերի ֆիզիոլոգիայի և կենսաքիմիայի, միկրոկենսաբանության, պտուղների վերամշակման և պահպանման տեխնոլոգիայի, գինիների և կոնյակների տեխնոլոգիայի, մեքենայացման, գիտատեխնիկական ինֆորմացիայի, տնկարանային տնտեսության և պատվաստակալների, 3 լաբորատորիա, մեկ փորձակայան, 5 փորձարարական բազա և 1 հենակետ, որոնք ընդգրկում էին պտղատու կուլտուրաների և խաղողի մշակության բոլոր գոտիները։
Ինստիտուտում ուսումնասիրվել են խաղողի, պտուղների և հատապտուղների սորտերի շրջանացման, գինեգործության և պահածոների արդյունաբերության՝ ըստ գոտիների տեղաբաշխման, խաղողի, պտուղների և հատապտուղների տեսակաշարի լավացման, բերքատվության բարձրացման խնդիրները։ Մշակվել են այգիների ագրոտեխնիկական ու ֆիտոտեխնիկական, կիսաանապատային, քարքարոտ հողերի և զառիթափ լանջերի իրացման միջոցառումներ, գինիների և պահածոների արդյունաբերության տեխնոլոգիայի նոր մեթոդներ։ Ինստիտուտի սելեկցիոներները ստեղծել էին պտղատու կուլտուրաների 40 և խաղողի 65 սորտ, որոնցից 20-ը շրջանացվել էին Խորհրդային Հայաստանում։ Դրանցից են եղել խաղողի Կարմրահյութ, Զվարթնոց, Շահումյանի, Արագածի, Հադիսի, Տոկուն և այլ սորտեր, տանձենու Հեղինե, Լեռնային գեղեցկուհի, Լենինականի ուշահաս, Միչուրինի հիշատակին, դեղձենու Արմինե, գետնաելակի Արևիկ, Լենինականի, Լոռի, Ռուբինե սորտերը։
Ինստիտուտում մշակված տեխնոլոգիայով Հայաստանում թողարկվել են «Արևիկ», «Նեկտարենի», «Հոկտեմբերյանի դեսերտային», «Հայկական» գինիները, որոնցից «Արևիկ»-ը և «Նեկտարենի»-ն միջազգային մրցույթներում արժանացել են մեդալների։ Ինստիտուտում թողարկվող «Հադիսի», «Կարմրահյութ», «Տիգրանի», «Մուսկատ» (Վարդաբույր), «Տոկուն» գինիները նույնպես միջազգային և համամիութենական մրցույթներում արժանացել են ոսկե և արծաթե մեդալների։
Ախոռիկ (Խոշաբի գավառ)

Անվան այլ կիրառումների համար տե՛ս՝ Ախոռիկ (այլ կիրառումներ)Ախոռիկ, գյուղ Արևմտյան Հայաստանում, Վանի վիլայեթի Խոշաբի գավառակում։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Պինգալի Վենկայա

Պինգալի Վենկայա (անգլ.՝ Pingali Venkayya, օգոստոսի 2, 1876(1876-08-02), Անդհրա-Պրադեշ, Հնդկաստան - հուլիսի 4, 1963(1963-07-04), Հնդկաստան), Հնդկաստանի ազատագրական շարժման նշանավոր գործիչներից, Հնդկաստանի դրոշի հեղինակը։ Իր նախագծած ու պատրաստած դրոշը 1921 թվականի ապրիլի 1-ին  ներկայացրել է Մահաթմա Գանդիին Վիջայավադա քաղաք վերջինիս այցի ժամանակ։
Պինգալի Վենկայան եղել է կրթական գործիչ։ Մահացել է 1963 թվականին, աղքատության ու մոռացության մեջ։ 2009 թվականին վերհիշել են նրան, նրա դիմապատկերով փոստային դրոշմանիշ են թողարկել Հնդկաստանում։ 2011 թվականին առաջարկություն է ներկայացվել կառավարությանը՝ Պինգալի Վենկայային հետմահու արժանացնելու երկրի բարձրագույն կառավարական պարգևի՝ Bharat Ratna շքանշանի։


== Գրականություն ==
K. C. Archana: A salute to the man who designed the Tricour: Pingali Venkayya. In: India Today vom 2. August 2015.


== Ծանոթագրություններ ==
Լանժենսուլցբակ

Լանժենսուլտսբակ (ֆր.՝ Langensoultzbach), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 991 մարդ, բնակչության խտությունը` 75.71 մարդ/կմ²։ Բնակավայրը զբաղեցնում է 13.09 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 608 աշխատունակ (15-64 տարեկան)  բնակիչ, որոնցից ակտիվ էին 465-ը, իսկ ոչ ակտիվները` 143։ Ակտիվության ցուցանիշը կազմում է 76,5 %։ 465 աշխատունակ մարդկանցից աշխատել է 413 անձ (223 տղամարդ և 190 կին)։ Գործազուրկ են եղել 52 անձ (27 տղամարդ և 25 կին)։ 143 անաշխատունակներից 34-ը եղել են աշակերտներ կամ ուսանողներ, 52-ը` թոշակառուներ, իսկ 57-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թամար Օգանեզովա

Թամար Սմբատի Օգանեզովա (հունվարի 7, 1895(1895-01-07) կամ հունվարի 19 (31), 1895, Բաթում, Վրաստան - սեպտեմբերի 27, 1976(1976-09-27) կամ սեպտեմբերի 23, 1976(1976-09-23), Մոսկվա, ԽՍՀՄ), խորհրդային դերասանուհի, ՌԽՖՍՀ ժողովրդական արտիստուհի (1958)։


== Կենսագրություն ==
1914 թվականին ավարտել է Ժնևի համալսարանի պատմաբանասիրական ֆակուլտետը, 1917 թվականին՝ Ն․ Օ․ Մասսալիտինովի և Ն․ Ա․ Պոդգոռնու թատերական դպրոցը (Մոսկվա)։ Բեմական գործունեությունն սկսել է Ն․ Բալիևի «Չղջիկ» թատրոնում (1917-1922)։ Խաղացել է նաև Կորշի (1923-1924) և Սարատովի էքսցենտրիկ ներկայացումների (1924-1925) թատրոններում։ 1925 թվականից՝ Մոսսովետի թատրոնի դերասանուհի։
Մահացել է 1976 թվականին։ Աճյունասափորը թաղված է Դոնսկոե գերեզմանատանը։


== Դերեր ==


=== Բեմադրություններ ===
Դոլորես (Սարդուի «Ֆլանդրիա»)
Էմիլիա, Կվիկլի (Շեքսպիրի «Օթելլո», «Վինձորի զվարճասեր կանայք»)
Արկադինա (Չեխովի «Ճայը»)
Բելիսա (Լոպե դե Վեգայի «Սիրահարված հնարամիտ աղջիկը»)
Աննա Սոմովա (Գորկու «Սոմովը և ուրիշներ»)
Պոդուշկինա (Սոֆրոնովի «Քո ժպիտը միլիոն արժե»)
Զարուհի (Գրիգոր Տեր-Գրիգորյանի «Վերջին մեխակներ»)


=== Ֆիլմեր ===
«Տասներկու ուղեկիցներ»  (1961, «Հայֆիլմ», ռեժիսոր Էրազմ Քարամյան)
Սև բույն, 1919
Դավաճան, 1926


== Պարգևներ և մրցանակներ ==
ՌԽՖՍՀ վաստակավոր արտիստ (1947)
ՌԽՖՍՀ ժողովրդական արտիստ (1958)


== Գրականություն ==
Образцова А., Т-р им. Моссовета, М., 1959, с. 20, 89, 119, 180, 182, 221.
Театральная энциклопедия. Том 4/Глав. ред. П. А. Марков - М.: Советская энциклопедия, 1965. - 1152 стб. с илл., 76 л. илл.


== Ծանոթագրություններ ==
Մաունթ Նյուկասայի աստղադիտարան

Մաունթ Նյուկասայի աստղադիտարան (ճապ.՝ 入笠山光学観測所, աստղադիտարանի կոդը` — «408»), աստղադիտարան Ճապոնիայի Նագանո պրեֆեկտուրայի Ինա քաղաքի մոտ գտնվող Նյուկասա-յամա լեռան վրա։ Հիմնադրվել է 1990 թվականին։ Աստղադիտարանը պատկանում է Ճապոնական օդա-տիեզերական հետազոտությունների գործակալությանը (JAXA):
Աստղադիտարանում են աշխատել բազմաթիվ աստերոիդներ հայտնաբերած աստղաետներ Տակեշի Ուրատան և Կաձուրո Վատանաբեն։


== Աստղադիտարանի գործիքներ ==
0.35-մ f/3.6 ռեֆլեկտոր + ԼԿՍ խցիկ
25-սմ աստղադիտակ


== Հիմնական նվաճումները ==
Հայտնաբերվել են 52 աստերոիդ 1991-ից 1998 թվականները
5560 աստղաչափական դիտարկումներ հրապարակված 1990-ից 2010 թվականները


== Ծանոթագրություններ ==


== Արտաքին հղումներ ==
Աստղադիտարանի աշխատանքի մասին հոդված (անգլ.)
Մաունթ Նյուկասայի աստղադիտարանում տիեզերական աղբի դիտարկումներ(չաշխատող հղում) (անգլ.)
Comparison between ASI, CNES and JAXA CCD analysis software for optical space debris monitoring (անգլ.)Փոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումները
Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Nyukasa» բառով
Հակոբ Քերսելյան

Հակոբ Սամվելի Քերսելյան (1918, Սուխում, Սուխումի օկրուգ, Ռուսական կայսրություն - դեկտեմբերի 12, 2004(2004-12-12), Սուխում, Վրաստան), թեթև ատլետիկայի խորհրդահայ մարզիչ, ԽՍՀՄ վաստակավոր մարզիկ (1968)։


== Կենսագրություն ==
Հակոբ Քերսելյանը ծնվել է 1918 թվականին Սուխումում։ 1930-ական թվականներին մարզվել է Նեստոր Ալեքսեևիչի Գերիայի ղեկավարությամբ։ Կատարել է ԽՍՀՄ սպորտի վարպետի նորմատիվը։
Մասնակցել է Հայրենական մեծ պատերազմին։ Ավարտել է Պ. Ֆ. Լեսգաֆտի անվան ֆիզիկական կուլտուրայի պետական կրկնակի շքանշանակիր ինստիտուտը։ 1947-1949 թվականներին Երևանում եղել է Հայաստանի ֆիզիկական կուլտուրայի և սպորտի պետական ինստիտուտի դահուկային սպորտի և ալպինիզմի ամբիոնի վարիչ։ 1949 թվականին վերադարձել է Սուխում, որտեղ ավելի քան 30 տարի աշխատել է Սուխումի մանկական սպորտային դպրոցում՝ «Դինամո» մարզական միության համակարգում։
Նրա սաների շարքում առավել բարձր արդյունքների է հասել Վիկտոր Սանեևը՝ դառնալով եռակի օլիմպիական չեմպիոն (1968, 1972, 1976), 1980 թվականի Օլիմպիական խաղերի արծաթե մեդալակիր, Եվրոպայի կրկնակի չեմպիոն(1969, 1974)։
Հակոբ Քերսելյանը մահացել է 2004 թվականի դեկտեմբերի 22-ին Սուխումում։
Ամեն տարի անցկացվում է Հակոբ Քերսելյանի հիշատակին նվիրված թեթև ատլետիկայի մրցաշար։


== Պարգևներ և կոչումներ ==
Կարմիր աստղի շքանշան (1943)
«ԽՍՀՄ վաստակավոր մարզիչ» պատվավոր կոչում (1968).
Հայրենական պատերազմի I աստիճանի շքանշան (1985)
«Պատվո նշան» շքանշան


== Ծանոթագրություններ ==
Ալեն Միկլի

Ալեն Միկլի (ֆր.՝ Alain Mikli, իսկական անունը՝ Ալեն Միկլիտարյան (ֆր.՝ Alain Miklitarian), ապրիլի 1, 1955(1955-04-01), Ֆրանսիա), բարձրակարգ ձեռակերտ ակնոցների և աքսեսուարների ֆրանսահայ դիզայներ։ Միկլիի շարքն առանձնանում է յուրահատուկ գույներով ու ձևերով և սիրված է եվրոպացի հայտնի մարդկանց և ավանգարդ ամերիկացիների շրջանում։ Միկլին պնդում է, որ իր գույնի օգտագործումը ոգեշնչված է իր լիբանանահայ ժառանգությամբ։


== Կենսագրություն ==
Ալեն Միկլիտարյանը ծնվել է 1955 թվականի ապրիլի 1-ին։ Նրա մայրը՝ Լյուսի Միկլիթարյանը, ծնվել է 1931 թվականին Ֆրանսիայի Գրենոբլ քաղաքում։ Մորական պապը՝ Օհանես Հալաջյանը, ծագումով Կիլիկիայի Մարաշ քաղաքից էր։ Հայոց ցեղասպանության ժամանակ, զրկվելով ծնողներից, նա քույրերի հետ փախել է Սիրիա, որտեղ նրան փրկել են հայ հոգևորականները և տարել Երուսաղեմ։ Քույրերին Ալենի պապը կորցրել է։ Ճեմարանում սովորելուց հետո նրան տարել են ԱՄՆ, սակայն ճանապարհին նա մնացել է Ֆրանսիայում՝ հորաքրոջ մոտ։ Նա ընտանիք է կազմել Սանդուխտ Ահարոնյանի հետ, նրանք ունեցել են հինգ զավակ, որոնցից ավագը եղել է Ալենի մայրը՝ Լյուսին։
Ալենի հայրը՝ Վարդգես Միկլիթարյանը, ծնունդով Զմյուռնիայից էր։ Նա վերապրել էր թուրք ազգայնականների կազմակերպած 1922 թվականի հրդեհը։ Վարդգեսն ու Լյուսին ամուսնացել են 1950 թվականին, բնակվել են Ֆրանսիայի Վիեն քաղաքում, այնուհետև տեղափոխվել են Լիոնի մոտ գտնվող Սենտ Կոլոմբ, որտեղ ծնվել է Ալենը։ Նա հորը համարյա չի հիշում, քանի որ 1957 թվականին հայրը ծանր հիվանդությունից մահացել է։
12 տարեկանում Ալենը տեղափոխվել է Փարիզ, իսկ 16 տարեկանում որոշել է ձեռք բերել մասնագիտություն՝ ընդունվելով տան մոտակայքում գտնվող «Fresnel» վարժարան, որտեղ սովորեցնում էին օպտիկական մասնագիտություններ։


== Գործունեություն ==
1978 թվականին Ալեն Միկլին Փարիզում բացել է իր դիզայներական ստուդիան։ Մինչև 1983 թվականը Էլթոն Ջոնի նման հայտնի մարդիկ օգնեցին նրա գիծը ճանաչելի դարձնել՝ կրելով և գովազդելով Mikli արտադրանքը։ Քանյե Ուեսթը կրել է Alain Mikli արևային ակնոցն իր «Stronger» երաժշտական տեսահոլովակում, որը նա հատուկ խնդրել է դիզայներից։ Արևային ակնոցների այս ոճը դարձել է լայն երևույթ, որը սովորաբար կոչվում է «փեղկի երանգներ»։ 2000 թվականի դրությամբ Mikli ֆիրմայում աշխատում էր 220 մարդ։ Վաճառքները կազմում էին մոտ 220 միլիոն ֆրանսիական ֆրանկ։ Ամբողջ աշխարհում վաճառվել է շուրջ 500 հազար Mikli ակնոց։
2013 թվականի հունվարի 23-ին Alain Mikli International-ը վաճառվեց իտալական ակնոցների հսկա Luxottica-ին մոտ 90 միլիոն եվրոյով։ Դրանից հետո Ալեն Միկլին հիմնել է ութ նոր ընկերություն և ուժերը փորձել սննդի արտադրության ոլորտում։


== Պատկերասրահ ==

		


== Ծանոթագրություն ==


== Արտաքին հղումներ ==
Գլխավոր էջ
Ալեն Միկլի։ Ծագումով հայեր - Ален Микл. Армянские корни
Բաշետի

Բաշետի (վրաց.՝ ბეშეთი), գյուղ Վրաստանում։ Գտնվում է Սամցխե-Ջավախք մարզի Բորժոմի մունիցիպալիտետում։


== Դիրք ==
Գյուղը գտնվում է ծովի մակարդակից 1490 մետր բարձրության վրա։ Շրջկենտրոն Բորժոմից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 93 մարդ։


== Ծանոթագրություններ ==
Խորորքյոյ

Խորորքյոյ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 47 կմ հարավ-արևելք։
Բնակավայրից հարավ-արևմուտք տարածվում էին անտառներ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Դիան

Անվան այլ կիրառումների համար տե՛ս՝ Դիան (այլ կիրառումներ)Դիան, եզդիաբնակ գյուղ Թալինի տարածաշրջանում, Թալին քաղաքից 18 կմ հեռավորության վրա։ Մարզկենտրոնից գտնվում է 37 կմ հեռավորության վրա։ Նախկինում ունեցել է Րիան, անվանումը և մտել է Երևանի նահանգի Էջմիածնի գավառի մեջ։ Տեղադրված է քարքարոտ սարավանդի վրա։


== Աշխարհագրություն ==
Գյուղը գտնվում է ծովի մակարդակից 1700 մ բարձրության վրա։ Կլիման բարեխառն լեռնային է։ Ձմեռները տևական են, ցուրտ, հաստատուն ձնածածկույթով։ Ամառները տաք են, համեմատաբար խոնավ։ Հուլիսյան միջին ջերմաստիճանը տատանվում է 16-18-ի սահմաններում, հունվարյանը` -6,-8-ի սահմաններում։ Մթնոլորտային տարեկան տեղումների քանակը 450-600 մմ։ Բնական լանդշաֆտները սև ահողային տափաստաններ են։ Հարուստ է աղբյուրներով։


== Բնակչություն ==
Դիանի ազգաբնակչության փոփոխությունը
Բնակչության մեջ մինչաշխատունակները կազմում են 41%, աշխատունակները՝ 43%, հետաշխատունակները՝ 16%։


== Շինություններ ==
Ունի դպրոց, կապի հանգույց։


== Տնտեսություն ==
Գյուղն ունի 32 տնտեսություն։ Համայնքի տնտեսության մասնագիտացման ուղղությունը գյուղատնտեսությունն է։ Գյուղատնտեսական հողահանդակների հիմնական մասն օգտագործվում է որպես վարելահողեր, խոտհարքեր։ Զբաղվում են դաշտավարությամբ, մշակում են բանջարաբոստանային, հացահատիկային, կերային կուլտուրաներ։ Տնամերձ հողակտորներում կան բազմամյա տնկարկներ։ Պահուստային հողերը զբաղեցնում են համայնքի մակերեսի 90%, որոնց մեջ մոտ 860 հա կազմում են արոտավայրերը, 3 հա՝ վարելահողերը։ Գյուղատնտեսական համախառն բերքի մեծ մասը բաժին է ընկնում անասնաբուծությանը, զբաղվում են մանր և խոշոր եղջերավոր անասնաբուծությամբ։


== Տես նաև ==
Դիանի պատմության և մշակույթի անշարժ հուշարձանների ցանկ (Արագածոտնի մարզ)


== Ծանոթագրություններ ==
Մաթուրա (Դուշեթի շրջան)

Մաթուրա (վրաց.՝ მათურა), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1840 մետր բարձրության վրա։ Շրջկենտրոն Դուշեթից հեռու է 70 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
Ռոչա (քաղաք)

Ռոչա (իսպ.՝ Rocha) բնակավայր Ուրուգվայի հարավարևելյան մասում, Ռոչա դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 25 422 մարդ.

Աղբյուր։ Instituto Nacional de Estadística de Uruguay։


== Հայտնի մարդիկ ==
Ալերտո Դեմիչելի ուրուգվայական պետական գործիչ։


== Ծանոթագրություններ ==


== Արտաքին հղումներ ==
INE map of Rocha Archived 2012-10-10 at the Wayback Machine.
Զայցի (գյուղ, Զենկովի շրջան)

Անվան այլ կիրառումների համար տե՛ս՝ ԶայցիԶայցի (ուկրաիներեն՝ Зайці), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Զայցի գյուղում բնակվում էր 9 մարդ։ Բնակավայրը զբաղեցնում է 0,292 կմ² տարածք։ Բնակչության խտությունը կազմում էր 30,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պետեր Ենսեն

Պետեր Քրիստիան Ալբրեխտ Ենսեն (գերմ.՝ Peter Christian Albrecht Jensen, օգոստոսի 16, 1861(1861-08-16), Բորդո - օգոստոսի 16, 1936(1936-08-16), Մարբուրգ, Giessen Government Region, Հեսսեն, Գերմանիա), գերմանացի արևելագետ, Մարբուրգի համալսարանի պրոֆեսոր։
Ենսենը կարծում էր, որ խեթական մեհենագրությունների լեզուն հայերենի վաղ տարբերակն է։


== Կենսագրություն ==
Ենսենը ծնվել է Բորդո քաղաքի գերմանա-դանիական ավետարանչական համայնքի հոգևոր հովիվ Կոնրադ Ենսենի ընտանիքում։ Մեծացել է Հոլշտայնում, սակայն 1871 թվականին ընտանիքը տեղափոխվում է Հյուսիսային Շլեզվիգի Nustrup Sogn (de) անունով մի գյուղ։ 1880 թվականին ընդունվում է Լայպցիգի համալսարանի աստվածաբանության ֆակուլտետ։ Հետո տեղափոխվում է արևելագիտության ֆակուլտետի ասորագիտության բաժին Ֆրիդրիխ Դելիչի մոտ։ 1883 թվականին գնում է Բեռլին՝ Էբերխարդ Շրեդերի մոտ։ 1888 թվականին պաշտպանում է դոկտորական ատենախոսություն։ 1892 թվականին աշխատանքի է անցնում Մարբուրգի համալսարանում Յուլիուս Վելհաուզենի փոխարեն, որտեղ 1895-1928 թվականներին դասավանդում է որպես պրոֆեսոր։


=== Ուսումնասիրությունները ===
Ենսենը սկսում է ուսումնասիրել խեթական մեհենագրությունները, որը սկսում է 1898 թվականին հրապարակած «Խեթերը և հայերը» (գերմ.՝ Hittiter und Armenier) աշխատությունից։


== Արտաքին հղումներ ==
Պետեր Քրիստիան Ալբրեխտ Ենսեն Archived 2013-10-05 at the Wayback Machine. (կենսագրություն)
Պետեր Ենսենը «Հայագիտարան» կայքում Archived 2014-09-04 at the Wayback Machine.
Պետեր Ենսեն // «Խեթեր և հայեր» Archived 2016-06-08 at the Wayback Machine. (հայ.)


== Ծանոթագրություններ ==
Տիրանիտար

Տիրանիտար (ճապ.՝ バンギラス, անգլ.՝ Tyranitar), քար և մութ տեսակի պոկեմոն։ Պոկեմոն ապրանքանիշի՝ մանգայի և անիմե սերիաների կերպար։ Գերհզոր պոկեմոններ Չարիզարդի և Ալակազամի հետ միասին (երեքն էլ պոկեմոնի զարգացման բարձրագույն մակարդակի են) ձևավորում է թիմ «A.C.T.»-ն։
Տիրանիտարի կարգաթիվը պոկեմոնների ցանկում՝ #248: Համարվում է Լարվիտարի զարգացման ամենավերջին մակարդակը։ Հասակը կազմում է 200 սմ, իսկ քաշը՝ 202 կգ։
Լարվիտարը զարգանալով դառնում է Պուպիտար, իսկ Պուպիտարը՝ Տիրանիտար։ Մեգա քարի առյակության դեպքում Տիրանիտարը կարող է վերածվել Մեգա Տիրանիտարի։


== Նկարագրություն և հատկություններ ==
Տիրանիտարը քար և մութ տեսակի պոկեմոն է։ Լարվիտար պոկեմոնի զարգացման երկրորդ՝ ամենավերջին ձևն է։ Տիրանիտարի և Լարվիտարի միջանկյալ ձևը Պուպիտարն է։ Լարվիտարից Պուպիտար հատկությունները գրեթե չեն փոխվում, սակայն ամրապնդվում են քար և հող պոկեմոնին բնորոշ հատկանիշները։ Պուպիտարից Տիրանիտար հատկությունները կտրուկ փոխվում են։ Տիրանիտարի մոտ հող հատկությունները վերանում են և ի հայտ են գալիս մութ պոկեմոնին բնորոշ ձևակերպումներ։
Տիրանիտարը գիգանոտոզավր է։ Պոկեմոնների պաշտոնական ցանկում նախորդում է Լուգիային և հաջորդում Պուպիտարին։ Ըստ պոկեդեքսի՝ Տիրանիտարը այնքան հզոր է, որ բույն կառուցելու համար կարող է նույնիսկ լեռներ տապալել։ Այս պոկեմոնը բնակվում է լեռներում և ժամանակ առ ժամանակ լեռներում շրջելիս փնտրում է նոր հակառակորդներ։
Ունի գորշ կանաչ, իսկ հաճախ նաև կանաչ գունավորում, մարմինը զրահապատ է։ Երկուստեք իր կրծքավանդակի կենտրոնում, մեջքի վրա և ծնկներին ունի երկու եռանկյունաձև անցքեր։ Պատրաստ է դիմակայել ցանկացած տեսակի փորձության։ Զայրացած ժամանակ նա երկրի վրա կարող է ահռեի երկրաշարժ սահմանել և նույնիսկ փոխել լանդշաֆտը։ Փորի հատվածում նկատվում է կապույտ զրահանման մարմին։
Հանդիպում է երկու տարբեր սեռերով (արական, իգական)։ Հիմնական կարողությունները երկուսն են՝ ավազարձակումը և փակումը։ Երկրորդ կարողության էությունն այն է, որ մրցակցության ժամանակ նա ավազահողմ կարող է բարձրացնել, որի միջոցով էլ կարողանում է հետ մղել դիմացինի հարվածը։
Արագությունը վիճակագրության մեջ գտանահատվում է լավ։
Պոկեմոնի վրա առավել հզոր ազդեցություն ունեն մարտական, միջատ, խոտ, հող, երկաթ, ջուր և փերի տեսակի պոկեմոնները։


== Տես նաև ==
Պոկեմոն
Չարիզարդ


== Ծանոթագրություններ ==


== Գրականություն ==
Պոկեմոններ, Պոկեմոն պլատինիում. պոկեմոնների պաշտոնական խաղ-ուղեցույց, պրիմա խաղեր, 2009, էջ 399, ISBN 978-0-7615-6208-5.


== Արտաքին հղումներ ==
Տեսաֆիլմ. Չարիզարդը ընդդեմ Տիրանիտարի
Լիամետրաժ մենամարտ. Պիկաչուն ընդդեմ գերհզոր պոկեմոն Տիրանիտարի
V8 (JavaScript շարժիչ)

V8, Javascript ծրագրավորման համար նախատեսված բաց ներքին կոդով շարժիչ, որը տարածվում է BSD լիցենզիայով։ Մշակվել է Google ընկերության դանիական մասնաճյուղի կողմից։


== V8-ի յուրահատկություններ ==
V8-ի մշակումը սկսվել է Դանիայի Օրխուսե քաղաքում գտնվող Google-ի մասնաճյուղի կողմից։ Ղեկավարող մշակողը դարձավ Լարս Բակը։ Հիմնական խնդիրը, որը պետք է լուծեին ծրագարվորողները այս շարժիչում՝ արագությունը և հարմարավետությունն էր։ Շարժիչի առաջին լաբարատորային տարբերակը թողարկվեց 2008 թվականի հուլիսի 3-ին, իսկ արդեն սեպտեմբերի 2-ին պաշտոնապես թողարկվեց 0․2․5 տարբերակը։
Լարս Բակը համարում է, որ V8-ի անկյունաքարերն են համարվում․

JavaScript ներքին կոդի վերծանումը մեքենայական կոդի, շրջանցելով կոդ-բայթի միջանկյալ փուլերը։
Հիշողության համակարգի արդյունավետ ղեկավարում, որը հանգեցնում է օբյեկտի արագ ընտրմանը և փոքրիկ դադրներով «աղբի» հավաքումը։
V8-ում դադարեցնում է կոդի իրագործումը «ազբի հավաքման շրջանում»
V8-ը կարող է հստակ սահմանել, թե հիշողության, որ մասում է գտնվում օբյեկտը, որը թույլ է տալիս խուսափել տվյալների արտահոսքից։V8 շարժիչը տարբերվում է մնացած շարժիչներից (JScript, SpiderMonkey, JavaScriptCore, Nitro), իր հզորությամբ։


== Ապրանքանիշեր, որոնք օգտագործում են V8 ==


=== Բրաուզերներ ===
Chromium - վեբ բրազուզեր ներքին բաց կոդով, որը հիմք է հանդիսանում մի շարք այլ բրազերների համար, այդ թվում Chrome-ի համար։
Maxthon - վեբ բրաուզերը, որը իր ներսում պարունակում է գովազդների արգելափակիչ։
Android բրաուզեր - բջջային բրաուզեր, որը ներգրավված է Android օպերացիոն համակարգում։


=== Օպերացիոն համակարգեր ===
Android — Google-ի կողմից մշակված օպերացիոն համակարգ, որը օգտագործում է V8 շարժիչը սկսած Android Froyo տարբարակից։
HP webOS — օպերացիոն համակարգ, որը մշակվել է Hewlett-Packard-ի կողմից։ V8  շարժիչը օգտագործվում է  նրանում առկա բրաուզերում։
Google Chrome OS


== Տես նաև ==
SpiderMonkey
JavaScriptCore
Node.js


== Ծանոթագրություններ ==


== Արտաքին հղղումներ ==
Նախագծի պաշտոնական կայք(անգլ.)
Google V8(անգլ.)
Բագրատաշենի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Բագրատաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 2 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Արտաքին հղումներ ==
ՀՀ մշակույթի նախարարության հուշարձանների տեղեկատվական շտեմարան Archived 2013-08-18 at the Wayback Machine.


== Ծանոթագրություններ ==
Ախավանք

Ախավանք, Ախավանաց, Ախավանս, Ահավանք, գյուղ Մեծ Հայքի Վասպուրական նահանգի Ռշտունիք գավառում, Վանա լճի հարավային ափին, Աղթամար կղզու դիմաց։ Գտնվում էր Վանից 33-34 կմ հարավ-արևմուտք։ Հարուստ էր այգիներով և պարտեզներով։


== Պատմություն ==
Ախավանքը Աղթամարի վանքի նավահանգիստն էր՝ «դրսի տունը»։ Այստեղ էր գտնվում Աղթամարի կաթողիկոսների վեհարանը։ Թովմա Արծրունին Ախավանքը հիշատակում Է որպես Աղթամարի վանքի կալվածք։
Բնակչությունը տեղահան է արվել Առաջին համաշխարհային պատերազմի տարիներին։ XX դարի սկզբին ուներ 200-250 հայ բնակիչ։
Բնակչությունը հիմնականում զբաղվում էին այգեգործությամբ, երկրագործությամբ և ձկնորսությամբ։ Ախավանքն ուներ եկեղեցի և ուսումնարան։


== Ծանոթագրություններ ==
Մեմֆիս Դեպայ

Մեմֆիս Դեպայ (հոլ.՝ Memphis Depay, ծնվ. 1994 թ.-ի փետրվարի 13-ին, Մորդրեխտե, Հոլանդիա), Գանայի ծագումով հոլանդացի ֆուտբոլիստ, Կատալոնական Բարսելոնայի-ի և Հոլանդիայի հավաքականի հարձակվողական կիսապաշտպան։ ԱԱ 2014-ի բրոնզե մեդալակիր։


== Ակումբային կարիերա ==
Մեմֆիսը, Ռոտտերդամի «Սպարտա» ֆուտբոլայի ակումբի սան է։ 2006 թվականին տեղափոխվել է ՊՍՎ-ի ակադեմիա։ 2012 թվականի փետրվարի 26-ին Ֆեյենորդի դեմ հանդիպման ժամանակ նա նշել է իր դեբյուտը Երեդեվիզեյում։ Մարտի 18-ին նա խփեց իր առաջին գնդակը ակումբում։ Իր առաջին մրցաշրջանում նա դարձավ Հոլանդիայի գավաթակիր։ 2013 թվականին նա ամրապնդեց իր տեղը մեկնարկային կազմում և օգնեց իր թիմին դառնալ Հոլանդիայի սուպերգավաթակիր։
2017 թվականին 16 միլիոն եվրոյով տեղափոխվել է ֆրանսիական «Լիոն» ակումբ2021 թվականին անվճար տեղափոխվել է իսպանական                     《Բարսելոնա》 ակումբ։


== Միջազգային կարիերա ==
2013 թվականի հունիսին Հոլանդիայի երիտասարդական թիմի կազմում մասնակցել է Իսրայելում տեղի ունեցող Եվրոպայի երիտասարդական առաջնությանը։ Հունիսի 6-ին Մեմֆիսը իր դեբյուտը նշեց Հոլանդիայի երիտասարդական հավաքականում, Գերմանիայի հավաքականի դեմ հանդիպման ժամանակ]։ Առաջնությունում նա մասնակցեց 3 հանդիպման և օգնեց թիմին դուրս գալ կիսաեզրափակիչ։
2013 թվականի նոյեմբերի 16-ին Ճապոնիայի դեմ հանդիպման ժամանակ Դեպայը իր դեբյուտը նշեց Հոլանդիայի հավաքականում, 2-րդ խաղակեսում փոխարինելով Սիմ դե Յոնգին։


=== 2014 թվականի Աշխարհի առաջնություն ===
2014 թվականին Մեմֆիսը հայտնվեց հավաքականի կազմում, Բրազիլիայի աշխարհի առաջնության ժամանակ։ Հունիսի 18-ին խմբային փուլի Ավստրալիայի դեմ հանդիպման ժամանակ, առաջին խաղակեսի ավարտին փոխարինեց Բրունու Մարտինս Ինդին։ Սկզբում նա գոլային փոխանցում կատարեց Ռոբին վան Պերսիին, իսկ հետո դարձավ հաղթական գոլի հեղինակ։ Մեֆիսը դարձավ ամենաերիտասարդ հոլանդացին, ով գոլ է խփել Աշխարհի առաջնության ժամանակ։ Խմբային փուլի վերջին խաղի ժամանակ Չիլլի հավաքականի դեմ հանդիպման ժամանակ նա դուրս եկավ փոխարինման և խփեց գնդակ, Արիեն Ռոբենի փոխանցումից հետո։


== Վիճակագրություն ==


== Հաջողություններ ==


==== Ակումբային ====
 ՊՍՎ

Հոլանդիայի ֆուտբոլի առաջնության ոսկե մեդալակիր 2014/2015
Հոլանդիայի գավաթակիր՝ 2011/2012
Հոլանդիայի սուպերգավաթակիր՝ 2012/2013


==== Միջազգային ====

Աշխարհի առաջնության բրոնզե մեդալակիրներ 2014


== Ծանոթագրություններ ==


== Արտաքին հղումներ ==
Վիճակագրությունը soccerway կայքում
Netherlands U17 stats at OnsOranje
Netherlands U19 stats at OnsOranje
Հրեական կրթություն

Հրեական կրթություն (եբրայերեն՝ חינוך‎, Չինուխ), հուդայականության սկզբունքների, կանոնների և օրենքների փոխանցման համակարգ։


== Արտաքին հղումներ ==
AJU  Archived 2009-01-18 at the Wayback Machine. Ամերիկայի հրեական համալսարան
JESNA  Archived 2019-12-26 at the Wayback Machine. Հյուսիսային Ամերիկայի հրեական կրթության ծառայություն
CAJE Հրեական կրթության տարածման միություն
Lookstein Լուքշտեյնի հրեական կրթության կենտրոն
Hartman Շալոմ Հարթմանի համալսարան, Երուսաղեմ
Կուրսկ

Կուրսկ (ռուս.՝ Курск), քաղաք Ռուսաստանում, Կուրսկի մարզի կենտրոնը, Սեյմ գետի և նրա Տուսկար վտակի ափին։


== Անվանում ==
Հայտնի է 1032 թվականից որպես Կիևյան Ռուսիայի բերդաքաղաք։ Անվանումը ստացել է Տուսկար գետին միախառնվող Կուր գետակի անունից։ Ենթադրում են, որ գետանունն առաջացել է ռուսերեն куропа́тка «սալամ-կաքավ» թռչունի անունից (ժամանակին գետակի շրջակայքում սալամ-կաքավներ շատ են եղել)։


== Ծանոթագրություններ ==
Կրեշենտինո

Կրեշենտինո (իտալերեն՝ Crescentino), կոմունա Իտալիայում, Պիեմոնտ մարզում։ Մտնում է Վերչելիի գավառի կազմի մեջ։ Զբաղեցնում է 48 կմ² տարածք։ Բնակչությունը` 2008 թվականի տվյալներով 8124 մարդ է։ Բնակչության խտությունը կազմում է` 164 մարդ/կմ²։ Փոստային ինդեքս՝ 13044: Հեռախոսային կոդը՝ 0161։
Կոմունայի հովանավոր սուրբն է Սուրբ Քրեսենտինոն (Crescentino di Città di Castello): Տոնը նշվում է հունիսի 1-ին։


== Ժողովրդագրություն ==
Բնակչության դինամիկա
Ռազդոլ (գյուղ, Գոլովանևի շրջան)

Ռազդոլ (ուկրաիներեն՝ Роздол), գյուղ Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Ռազդոլ գյուղում բնակվում էր 538 մարդ։ Բնակավայրը զբաղեցնում է 2482 կմ² տարածք։ Բնակչության խտությունը կազմում էր 216,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիգաչի

Սիգաչի (ռուս.՝ Сигачи), գյուղ Ռուսաստանի Չուվաշիա հանրապետության Բատիրևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)